b'\n_START_ARTICLE_\nTetija (palydovas)\n_START_PARAGRAPH_\nTetija yra Saturno palydovas; jo skersmuo yra 1060 kilometr\xc5\xb3. Jos orbitos spindulys yra 294 660 km. Palydovo orbitin\xc4\xaf period\xc4\x85 sudaro 1,888 paros. Palydovo ry\xc5\xa1kis opozicijoje yra 10, 2. Geometrinis albedas arba \xc5\xa1viesos atspindys nuo palydovo pavir\xc5\xa1iaus yra 80\xc2\xa0%._NEWLINE_Palydove yra giganti\xc5\xa1kas apie 65 kilometr\xc5\xb3 plo\xc4\x8dio ir keli\xc5\xb3 kilometr\xc5\xb3 gylio l\xc5\xab\xc5\xbeis, vadinamas Ithaca Chasma, jis juosia tris ketvir\xc4\x8dius palydovo pavir\xc5\xa1iaus. Mokslininkai sp\xc4\x97ja, kad baisus randas atsirado labai seniai, palydovui v\xc4\x97stant ir traukiantis. Antras stebinantis darinys Tetijos pavir\xc5\xa1iuje yra mil\xc5\xbeini\xc5\xa1kas labai senas krateris, dar vadinamas Odis\xc4\x97jo baseinu. Tetija susideda i\xc5\xa1 ledo su silikat\xc5\xb3 priemai\xc5\xa1a._NEWLINE_Su Tetija toje pa\xc4\x8dioje orbitoje skrenda dar du labai ma\xc5\xbei (apie 30 km skermens) palydovai Kalips\xc4\x97 ir Telesta.'